Oriuela (Alicant)

Oriuela (Orihuela en castellano; Oriola en catalán valenciano) ye una ciudat valenciana y capital d'a comarca d'a Vega Baixa d'a Segura.
En 2011 a suya población yera de 88.714 habitants.

 Toponimia 
As primeras mencions son d'o periodo romano como Aureola por part de Panvinio. En o periodo visigodo l'anonimo de Ravenna parla d' Aurariola como una d'as ueito provincias d'Hispania. Os autors d'o periodo andalusí la nombran con diferents variants graficas: Auriuela, Oliuera, Orihuela, Uryüla, etcetera. En o periodo d'a reconquiesta os cristianos la nombraban como Oriola, Oriole en latín medieval, Oriuela, Orihuela, Origüela en castellano y Oriola en catalán, toponimo que tamién podemos veyer en textos escritos en aragonés como en un texto de 1405 cuan Martín I d'Aragón feba un pacto con o rei de Granada.

Manimenos a forma Oriuela, d'alcuerdo con a fonetica aragonesa y coincident con a Oriuela d'a Sierra d'Albarracín ye a sola que se troba en as "Chestas d'el rei don Chaime"

S'ha quiesto interpretar o toponimo con diferents hipotesi, pero bi n'ha dos de bien fundamentatas. A primera fa remontar "Oriuela" d'o latín Ora ("puerto", "boca", como en o títol de Ora Maritima d'Avieno) con o diminutivo -ola. D'esta traza Oriuela yera en a salita d'a Segura que en o periodo romano desembocaba en un aria paulenca que comunicaba con a Mediterrania a lo norte de l'actual desembocadura. Refirmando esta hipotesi tenemos a L'Oriola en Amposta y Oriolet en Mallorca. Atra hipotesi fa remontar "Oriuela" a partir de l'antroponimo Aurea con o diminutivo latín, que en romanz da Oria y lo veyemos en toponimos como a Valdoria d'Albalat de l'Arcebispe y Hontoria.

 Mugas 
O termin municipal d'Oriuela muga con L'Alguenya, La Romana, El Fondó de les Neus, El Fondó dels Frares y Albatera, Algorfa, Almoradí, Benejússer, Benferri, Bigastre, Callosa de Segura, Catral, Xacariella, Els Montesins, Redován, Sant Miquel de les Salines, Torrevella y El Pilar de la Foradada en lo País Valenciano; y con Fabaniella, Fortuna, Beniel, Murcia (pedanías) y Santomera en la Rechión de Murcia.

 Historia 
En l'anyo 1707 os Borbons creyoron una demarcación administrativa con capital en Oriuela, dita Gobernación de Orihuela, Gobierno de Orihuela, Corregimiento de Orihuela u Partido de Orihuela. Esta entidat estió vichent dica l'anyo 1833 con o establimiento d'as provincias actuals. En a Gobernación de Orihuela'' yera tota l'actual comarca d'a Vega Baixa d'a Segura u Baixa Segura, Crevillent, Asp, Elda y Salinas.

 Luenga 
Orihuela y a suya comarca charraban catalán d'antis mas. A luenga castellana se cheneralizó en o sieglo XVIII.

 Demografía 

 Molimentos 
 Seu d'o Salvador y de Santa María d'Oriuela.

Categoría:Localidaz d'a provincia d'Alicant